kurumikz/Cleaned-Kazakh-Wikipedia huggingface dataset:
Мишель Клуни

Мишель Клуни (, 7 қараша 1969) — америкалық актриса және биші. Айырықша "Близкие друзья" (2000-2005) сериалындағы Мелани Маркус және "Гимнастки" (2009-2011) сериалындағы Эллен Биллс рөлдерімен танымал. Өмірбаяны Мишель Рене Клуни 1969-шы жылы, қарашаның 7-сі Ақш, Орегон штаты, Портленд қаласында дүниеге келген. Портлендтегі"Кәсіби балет академиясы"-нда оқыған, содан актриса болу үшін Лос-Анжелеске көшеді. 1993-ші жылы кинода шығармашылығын бастайды. 1996-шы жылы «Eraser: Turnabout» ойынында Грейс Свонсонды дыбыстайды. Мишель өмірінің көп бөлігін театрда өткізген. "Драма Лог" премиясын «Эрос» қойылымындағы ең жақсы актриса ретінде жеңеді. «Скорая помощь», «Доктор Хаус», «Ищейка», «Менталист», «Обмани меня» сияқты сериалдарда ойнаған. Сонымен қатар, «Последняя пятница. Джейсон отправляется в ад», «Подозрительные лица» киноларында рөлдер сомдайды. 2008-ші жылы «Leaving Barstow» фильмі бойынша,«Breckenridge Festival of Film» «Best of the Fest» сыйлығының "Ең жақсы актриса" номинациясының иегері болады. Жеке өмірі 1989-шы жылдан бері режиссер Брайаном Сингермен бірге. Олардың Дашиэлл Джулиус Уильям Клуни-Сингер атты ұлдары бар. Дереккөздер Сыртқы сілтемелер *
Джон Таварес

Джон Таварес (; 20 қыркүйек 1990, Онтарио Канада) — канадалық кәсіби хоккей ойыншысы. Қазіргі таңда Торонто Мейпл Лифс командасының ойыншысы. 2019 жылдан 2024 жылға дейін команда капитаны болды. 2009 жылдан 2018 жылға дейін Нью-Йорк Айлендерс командасында ойнады. Джон Канаданың Миссиссога қаласында 20-шы қыркүйек, 1990 жылы дүниеге келген. Канада құрамасында 2008-2009 жылдары чемпионаттардың алтын медальдарының иегері. 2009-шы жылғы чемпионаттың ең құнды ойыншысы атанды (6 ойында 8 гол және 15 ұпай). 2010, 2011, 2012, 2024 әлем чемпионаттарына қатысқан. 2014 жылдың олимпиада чемпионы. Дереккөздер
Найза (тау)

Найза – Амантау тауларының оңтүстік-шығысын кұрайтын тау. Геологиялық орны Қарағанды облысы Нұра ауданы Амантау ауылының оңтүстік-батысында 10 км жерде орналасқан. Жер бедері Таудың ұзындығы 3 км, енді жері 1,5 км шамасында. Тау беткейлері тіктеу әрі жартасты келген. Беткейлері сай-жыралармен тілімденген. Соналы және Ақтасты өзендерінің салалары бастау алады. Өсімдігі Тауалды даласында қараған, ши аралас жусан, көде, боз, бетеге, ажырық, т.б. шөптесіндер өседі. Дереккөздер
Алып қара құс

Алып қара құс — халық күйі. Орындаушы - С. Рысқұлұлы. Нотаға түсірген Б. Мүптекеев Күйдің аңызы Баяғыда кемпір мен шал мал бағыпты. Тоғыз ұлы бірінен соң бірі ес біле бастағанда, шетіней береді екен. Оныншы ұлы дүниеге келгенде, шілдехананың үстіне құдайы қонақ келіп қоныпты. Қонақ кетерінде: «Сіздің балаларыңыздың иесі алып қара құс. Сол иесіне жетпей, тіл көзден өледі екен. Бұл ауылдан жыраққа кетіңдер. Ұлыңыз ер жеткен соң ораласыздар», - дейді. Кеткен соң: «Қонақ-Қыздар, айтқаны жөн болар», - деп кемпір мен шал бір түнде көшіп, бір тоғайдың шетіне барып үйлерін тігіп, сонда өмір сүре бастайды. Бала үш-төрт жасқа келеді. Күндердің күнінде шал аңға шығып, жебесіне еш нәрсе ілінбей, арып-шашып қайтып келе жатса, аспаннан бір алып қара құс көрінеді. Тырнағына қыстырған қызырғаны бар. Мұны көріп шал: «Дәу де болса, сен еліктің лағын әкетіп бара жатсың ғой», - деп көздеп тұрып үш мәрте атады. Сонда құс қалықтап барып үлкен дарияның арғы жағына құлайды. Шал олжаға кенелдім деп масаттанып, сал жасап дарияның арғы жағына әрең өтіп, құсқа жетіп барса, қасында сұлап өзінің баласы жатады. Тасқа ұрылған алып қара құста жан жоқ. Шал жылап-еңіреп, етегі жасқа толып отырғанда, құсқа жан да, тіл де бітіпті: «Ей, аңшы, сенің ұлдарыңның көктегі иесі мен едім. Тоғыз ұлынды елің өлтірді. Соңғы оныншы ұлды да көктегі иесінен айырдың», - деп өледі. Дереккөздер
Зак Рериг

Захари Джордж «Зак» Рориг ( (айтылуы ); 1985 жылы 22 ақпанда АҚШ, Огайо штатында туған) — америкалық актер, «Как вращается мир» телехикаясында Кейси Хьюз ролімен және «Вампирлер күнделігі» телехикаясында Мэтт Донован ролінде кең танылған. Өмірбаяны Зак Огайода, Даниэль мен Андреа Рориктің отбасында туған. Оның Эмили атты қарындасы бар, ол 1989 жылы туған. Рериктар отбасылық бизнесі - құлпытас жасау болған, бұл кәсіппен Зактың әкесі мен атасы айналысады, өсе келе Закта құлпытас жасауда әкесіне көмектескен. Орта мектепте Зак футбол ойнап, күреспен айналысқан. Түскен фильмдері Дереккөздер Сыртқы сілтемелер * *
Фатали Хан Ескендіроғлы Хойски

Фатали Хан Ескендіроғлы Хойски (, кейде Хан-Хойски; 28 қараша 1875 жыл, Шеки, Әзірбайжан - 19 маусым 1920 жыл, Тбилиси, Грузия) — әзірбайжан халқының көрнекті қоғам және мемлекет қайраткері. Мәскеу университінің заң факультетін бітірген (1901). 1907 жылға дейін Елизаветполь, Сухуми, Батуми, Кутаиси және Екатеринодар аймақтық соттарында прокурордың көмекшісі, прокурор болып жұмыс істеді. 1907 ж. Екінші мемлекеттік Думаға депутат болып сайланып, Мұсылман фракциясының құрамына енді. Мұсылман фракциясының бағдарламасын әзірлеуге ат салысып, оның құрамындағы Б. Қаратаев, А. Бірімжанов, Ш. Қосшығұлов сияқты қазақ депутаттармен тығыз байланыста болды. 1908-1913 Елизаветполь губерниясында адвокат, 1914-17 ж. Бакуде судья болып жұмыс істеген. 1917 ж. Ақпан революциясынан кейін Бакуде құрылған кавказ мұсылмандарының Орталық комитетінің мүшесі болып сайланды, Бүкілресейлік мұсылмандар кеңесінің мүшесі болды. Әзербайжан автономиясының жариялануын қолдап, осы бағыттағы қоғамдық-саяси іс-шараларға белсене араласты. 1918 ж. 28 мамырда Әзербайжан Демократиялық Автономиялық республикасы жарияланғаннан кейін Әзірбайжан парламентінің мүшесі, сыртқы істер министрі, үкімет төрағасы болды. Бакуге түрік әскерлерінің енуін қолдап, кеңестік биліктің орнауына қарсылық білдірді. Бакуде кеңес өкіметі орнаған соң Тбилисиге кетті, сонда армян дашнактарының қолынан қаза тапты. Дереккөздер
Найманжал (тау)

Найманжал – Едірей тауларының солтүстігіндегі тау тізбегі. Геологиялық орны Қарағанды облысы, Қарқаралы ауданының қиыр солтүстігінде. Айрық ауылынан шығыста 35-40 км жерде орналасқан. Абсолюттік биіктігі 471 м. Солтүстік-батыстан оңтүстік-шығысқа қарай 13 км-ге созылып жатыр. Енді жері 3,5 км. Жер бедері Көтеріңкі келген солтүстік-батыс бөлігінің беткейлері біршама тіктеу келген, оңтүстік-шығысы (абс. биікт. 456 м) көлбеуленіп, далаға ұласады. Батысындағы тауалды жазығында бір топ тұзды көлдер жатыр. Беткейлері нашар тілімденген. Өсімдігі Таудың қиыршықты қоңыр топырағында тобылғы, қараған, бетеге, боз, қау, т.б. астық тұқымдас шөптесіндер өседі. Дереккөздер
Люсьен Сампе

Люсьен Сампе (, Седан — , Кан) — француз Қарсыласу қозғалысының батыры, Француз Коммунистік партиясының (ФКП) қайраткері. Мамандығы – жұмысшы-металлург. ФКП негізі қаланғаннан бастап сол партияның мүшесі (1920 жылы желтоқсанда). 1929-1932 жылдары Реймс қаласында партия жұмыстарында болды. 1932 жылдан «Юманите» («L’Humanite») газетінің редколлегия мүшесі, содан соң осы газет редакциясының бас секретары. 1941 жылы фашисттік окупацияға қарсы қатысты. Сампе коммунистік жұмысы үшін тұтқынға алынып, неміс басқыншыларының қолынан қаза тапты. Дереккөздер
Тибор Самуэли

Тибор Самуэли (; , Ньиредьхаза — , Лихтенвёрт) — венгр жұмысшы қозғалысының қайраткері. Венгрия компартиясының (ВКП) негізін қалаушылардың бірі болып келеді. Рк (б) П-нің венгр секциясын құруға (наурыз, 1918) қатысты, оның «Szocialis» газетінің редакторы болған. 1919 жылы ВКП ОК-нің мүшесі және «Voros Ujsag» газетінің редколлегия мүшесі болып сайланды. 1919 жылы ақпанда ВКП басшылығы тұтқындалғаннан кейін, Самуэли партияның астыртын жұмысына басшылық етті. Венгр Совет Республикасы (ВСР) кезінде Самуэли – ішкі контрреволюцияға қарсы күресті ұйымдастырушылардың бірі, қорғаныс халкомының орынбасары, кейінен оқу халкомы, тылдың қауіпсіздігін қамтамасыз ету жөніндегі комитеттің басшысы. Дереккөздер
Брюс Уиллис

Брюс Уиллис, толық есімі Уолтер Брюс Уиллис (, 19 наурыз 1955, Идар-Оберштайн, Рейнланд-Пфальц, ГФР) — америкалық киноактер, продюсер, неміс әншісі. Голливудтың ең танымал актерлерінің бірі. «Крепкий орешек» фильміндегі Джон Макклейннің рөлімен және «Қойыртпақ шығарма» (1994), «12 маймыл» (1995), «Бесінші элемент» (1997), «Армагеддон» (1998), «Алтыншы сезім» (1999) фильмдеріндегі рөлдерімен танымал атанған. Өмірбаяны Брюс Идар-Оберштейнде туған. Оның әкесі, америкалық сарбаз, ал анасы неміс болатын. 1957 жылы отбасы Нью-Джерсиге қайтып оралады. Брюс төрт балалардың ішінен ең үлкені болып табылады. Мектепте оқып жүргенінде театр үйірмесіне қатысқан. Монклер университетін бітіріп, Нью-Йорк қаласына көшеді. Мансап Уиллиске танымалдылық бірден келе қоймады – ол көптеген театр қойылымдарында ойнап, кішігірім рөлдерді иеленген болатын. Кейін «Детективное агентство «Лунный свет»» (1985—1989) телесериалында, 1988 жылы «Крепкий орешек» фильмінде түсіп, дүние жүзіне әйгілі бола бастайды. 1994 жылы Квентин Тарантиноның «Қойыртпақ шығарма», 1999 жылы «Шестое чувство» фильмдерінде басты рөлге ие болады. Қазіргі кезе Уиллис Роберт Родригес атты кинорежиссермен серіктес болып, оның екі фильмінде түсті. 2009 жылдың 23 сәуірінде Belvedere S.A. компаниясымен келісім шартқа отырып, Sobieski арағының бет-бейнесі болды. Жеке өмірі 1987-2000 жылдар аралығында Деми Мур атты актрисамен некеде болды. Олардың үш қызы бар: Румер Гленн Уиллис (1988), Скаут ЛаРу Уиллис (1991) және Талула Бэль Уиллис (1994). Қазір Уиллис Эмма Хемингпен некеде. Олардың екі қызы бар: Мейбел Рей (012), Эвелин Пенн (2014). Брюс Уиллис – солақай. Бойы 183 метр. Дереккөздер Сыртқы сілтемелер * [http://www.brucewillis.com/ Ресми сайты] *
Қалжуыр

Қалжуыр — қақпанның шынжырына байланатын зат. Қақпан құрғанда оның шынжырының қазыққа бекітілген ұшына ағаш тоқпақ - қалжуыр байлайды. Әдетте, үй жануарлары өріске ұзап кетпеу мақсатында арқандап, ұшына қалжуыр байлап қояды. Дереккөздер
Қысқы аспан үшбұрышы

Қысқы аспан үшбұрышы, қысқы үлкен үшбұрыш деп те аталады, ол Үлкен Арлан шоқжұлдызындағы Сүмбіле（α CMa）, Кіші Арлан шоқжұлдызындағы Процион (α CMi）және Аңшы шоқжұлдызындағы (Орион) Бетельгейзе（α Ori）үшеуі қалыптастырған үшбұрыш. Сүмбіле аспандағы ең жарық жұлдыз. Ол қыста солтүстік аспанның көп бөлігінде көрінеді. Ал, Процион көне грек тілінде "иттің алды" мағынасында болып, сүмбіледен бұрын аспанға көтеріліп үлгіреді. Ол туралы деректерді ежелгі Бабилон, Мысыр жазбаларынан да табуға болады. Ол жарық шамасы бойынша аспандағы жарық көрінетін жұлдыздардың алдыңғы ондығына қосылады. Ал Аңшы шоқжұлдызы (Орион) жердің барлық тұрғыны көре алатын жұлдыздық жүйе болып, біршама танымал шоқжұлдыз есептеледі. Бетельгейзе Алып қызыл жұлдыз есептеледі. Оның диаметрі Юпитердің күнді айналған орбитасынан да үлкен болып, оның 5 серігі бар. Бірақ олар кішкентай болғандықтан көру қиын.
Деми Мур

Деми Мур (, МФА ; шын есімі Деметрия Джин Хармон , қазіргі уақытта Деми Кутчер; , Розуэлл, Нью-Мексико, АҚШ) – америкалық актриса. Балалық шақ Деми Мур 1962 жылы 11 қарашада дүниеге келген. Оның әкесі, Чарьз Хармон, Деми туылмай тұрып, анасын қалдырып кеткен. Оның анасы мен жан күйеуі араққа бейім болып, Мур кішкентайында қиыншылықтарды бастан кешірген. 16 жасында модель агенттігіне барып жұмысқа тұрған, кейін актерлік карьераға жол ашады. Мансап 1982—1983 жылдары «Главный госпиталь» телесериалында алдыңғы рөлдердің бірін ойнайды. 1980 жылдары «Огни святого Эльма», «Во всём виноват Рио» және «По поводу того, что случилось вчера ночью…» фильмдерінде түсіп, 1988 жылы «Седьмое знамение» жобасында басты рөлді иеленеді. 1990 жылдарды Голливуд фильмдерінің арқасында 10 миллионнан астам қаражатқа ие болған ең бірінші актриса болды. 1997 жылы «Если бы стены могли говорить» телефильмінде түсіп, «Плтын глобус» жүлдесінің номинанты атанған болатын. 2000 жылдардан кейін «Ангелы Чарли: Только вперёд», «Бобби», «Кто вы, мистер Брукс?» және басқа да фильмдерде түсе бастайды. Жеке өмірі 1980-1985 жылдары Фредди Мур атты рок-музыкантпен некеде болды. 1987-2000 жылдары Брюс Уиллистің әйелі болатын. Олардың үш қызы бар: Румер Гленн Уиллис (1988), Скаут ЛаРу Уиллис (1991) және Талула Бэль Уиллис (1994). 2005-2013 жылдары Эштон Кутчермен некеде болды. Дереккөздер Сыртқы сілтемелер *
Басктер елі

Баск елі (, ), Баскония — Испанияның солтүстігіндегі тарихи аймақ және автономды бірлестік. Астанасы — Витория-Гастейс. Аймақ аттас тарихи аймақтың бір бөлігі, территориясы оңтүстік Францияның жеріне де енген болатын. Сілтемелер * [http://www.eustat.es/ Статистикалық ақпараттар] (баск., исп., ағылш.) * [http://www.gernika.ru Герника: баск мәдениетінің электронды журналы, ISSN 1998-5096] * [http://etxea.narod.ru/html/euskadi/part_2.html Эускади-мозаика. Басктар елі туралы очерктер] * [http://www.euskarabatua.net/ Баск тілі. Аудио]
Флорентино Перес

Флорентино Перес (; 8 наурыз 1947, Мадрид) — əлемге əйгілі «Реал Мадрид» футбол клубының президенті. Өмірбаяны Флорентино Перес Мадрид қаласында 1947 жылы 8 наурыз күні туды. Мадрид политехникалық университетін инженер мамандығын алып, бітірген. 1970 жылы испандық жолдар ассоциациясында директор болды. 1991 жылы Перес SAE француздық құрылыс компаниясының мүшесі болды. 1993 жылы OCP құрылыс группасын өзі басқарды. 1997 жылы ACS группасын басқара бастады. 1994 жылы Флорентино Перес «Реал Мадрид» клубының президентіндегі сайлауда Рамон Мендосқа жеңіледі. Алайда 2000 жылдың шілденің 17 күні Перес корольдық клубтың президенті болды. Төрт жыл өткен соң ол қайта сайланды. Алайда 2006 жылдың ақпан айында қызметінен кетті. Перес бұл клубты басқарғанда, Реал Мадрид көптеген жаңа жəне əйгілі футболшыларды сатып алды. Олар: Луиш Фигу, Роналдо, Зинедин Зидан, Дэвид Бекхэм, Майкл Оуэн, Робиньо жəне Испания чемпионатын екі рет, Чемпиондар лигасын да екі рет жеңді. 2009 жылдың 1 маусымында қайта Реал президенті болды. Өзінің жұмысының алғашқы айларында ол көптеген жаңа футболшыларды сатып алды. Мысалы: Кака, Криштиану Роналду, Карим Бензема, Хаби Алонсо жəне т.б. Дереккөздер
Хондемир

Гиясс-әд-дин ибн Хумам-әд-Дин-әд Хусейни Хондамир (1475, Герат - 1535, басқа деректерде 1536/37) — парсы тарихшысы, Мирхондтың немересі әрі шәкірті. Әлішер Науаидің қамқорлығында болды. Бастапқыда Темір әулетінің сарай тарихшысы болып, 1507 жылдан кейін Иран шахы Исмаил І-нің қол астында істеді, ал 1528 жылы Үндістандағы Ұлы Моғол империясының билеушісі Бабырдың сарайына ауысып, сонда қайтыс болды. Хондемирдің басты еңбегі - "Хабиб ас-Сийар" ("Өмірді баяндаушылар досы") - үш томдық "жалпы тарих". Бұл еңбек иран мен оған шектес елдердің 15 ғасырдың соңы мен 1524 жылға дейінгі тарихына арналған. Хондемир - "Дастур әл-Возара" ("Атақты уәзірлер өмірбаянының жинағы") мен "Хумайни-наме" ("Құмайын заңдарының жинағы"), т.б. еңбектерінің авторы. Дереккөздер
Наурызым-Қарасу өзені

Наурызым-Қарасу, Балкелді – Ақсуат көлі алабындағы өзен. Алабының 25-30 % егістікке жыртылған. Қалған бөлігінде табиғи өсімдіктер (негізінен астық тұқымдас) өседі. Мал жайылымына қолайлы. Географиялық орны Қостанай облысының Науырзым ауданының жерімен ағады. Ұзындығы 85 км, су жиналатын алабы 1210 км². Жалпы ұзындығы 58 км болатын 15 саласы бар. Ірілері: Кіндіксай, Шеткіаша, Смоляная, Ақансай т.б. Бастауы Бастауын Буревестник ауылы маңындағы Қарасу өзегі мен Көлді сайындағы бұлақтардан алып, Үлкен Ақсуат көліне батысынан кұяды. Ақбұлақ қыстауына дейінгі жоғары ағысы жазық жермен, орта арнасы жағалауы 5-6 м болатын жарқабақты өңірмен өтеді. Гидрологиясы Төменгі ағысы мен сағасы жазық. Арнасында жыл бойы дерлік су болады. Негізінен жер асты және көктемгі жауын-шашын суларымен толығады. Дереккөздер
Эмма Хеминг

Эмма Хеминг-Уиллис (; 18 маусым 1978, Мальта) — ағылшын актрисасы және фотомодель. Өмірбаяны Эмма Хеминг 1978 жылдың 18 маусымында Мальта елінде дүние есігін ашып, Англия және АҚШ-тың Калифорния штатында өсіп, білім алған. Актриса және фотомодель карьерасын 2001 жылы бастайды. Канадалық La Senza фирмасында жұмыс жасап, ішкі киімдерді жарнамалаған болатын. 2005 жылы Maxim журналы Эмманы 100 ең келбетті әйелдер қатарына жатқызған. Herve Leger, John Galliano, Paco Rabanne, Christian Dior, Chanel, Maska, Thierry Mugler, Valentino, Emanuel Ungaro, Ralph Lauren, Victoria`s Secret сәнді маркалардың көрсетілімдеріне қатысқан. Жеке өмірі 2009 жылдың 21 наурызынан Эмма Брюс Уиллистің әйелі болып саналады. Екеуі үйленгенге дейін 15 ай шамасында кездескен. Олардың екі қызы бар: Мейбел Рей (2012), Эвелин Пенн (2014). Фильмографиясы *2001 - The Victoria's Secret Fashion Show - Өз-өзін ойнайды *2001 - Perfume - №3 модель *2006 - Entourage - Клубтағы қыз *2007 - Perfect Stranger - Донна *2007 - The Comebacks - Меган Дереккөздер Сыртқы сілтемелер * * [http://www.fashionmodeldirectory.com/models/Emma_Heming/ Profile of Emma Heming] Fashion Model Directory сайтында * * [http://news.yahoo.com/s/eonline/20090328/en_celeb_eo/106600;_ylt=AjrhXl6_DKpJFMSibciJfrVxFb8C Bruce Willis Puts Official Seal on Marriage] Yahoo News, наурыз 28, 2009 * * [http://www.fashionmodeldirectory.com/models/Emma_Heming Fashion Model – Profile of FMD – Emma Henning]
Зәбила Әлімқұлқызы

Зәбила Әлімқұлқызы (1907-1984) — Абайдың Ақылбайдан өрбіген шебересі. Абай ұрпақтары қудалауға ұшыраған жылдары ағасы Бағыш (Бағфур) екеуі Алматы облысы Жамбыл ауданы К. Мыңбаев селосына қоныс аударған. 3әбила сонда кайтыс болған. Дереккөздер
Маркграф

Маркграф (; , , ) — алғашында Каролингтер империясы мен Қасиетті Рим империясындағы қызмет адамы. Ұлы Карл Маркграф қызметін марканы басқару үшін тағайындады. Кейінгі кезде Маркграф феодализмнің дамуына байланысты жартылай немесе бүтіндей өз алдына округ билеушісіне, княздыққа айналды. Францияда, Испанияда және Италияда Маркграф жоғарғы дворяндық лауазымдардың бірі. Дереккөздер
Жак Деми

Жак Деми (; 5 маусым 1931, Поншато, Атлантикалық Луара, Франция&nbsp;— 27 қазан 1990, Париж, Франция) — француз кинорежиссері, «Франциялық жаңа толқын» өкілі. Өмірбаяны Жак Деми Атлант жағажайында орналасқан Поншато ауылында дүниеге келген. «Лола» (1961), «Залив ангелов» (1963) және «Шербурские зонтики» (1964) фильмдерінің авторы болған. «Шербурские зонтики» фильмінің арқасында «Оскар сыйлығы» жүлдесінің төрт номинанты атанған. Кейін Жак Франция мен АҚШ-та фильмдерін қойған болатын. Жак Деми Аньес Вардамен некеде болған. Олардың Матье атты ұлдары болған. Фильмография *1961 — Lola *1962 — Les Sept péchés capitaux *1963 — La Baie des anges *1964 — Les Parapluies de Cherbourg *1967 — Les Demoiselles de Rochefort *1969 — Model Shop *1970 — Peau d'âne *1972 — The Pied Piper *1973 — L’Événement le plus important depuis que l’homme a marché sur la lune *1979 — Lady Oscar *1982 — Une chambre en ville *1985 — Parking *1988 — Trois places pour le 26 *1988 — La Table tournante Дереккөздер Сыртқы сілтемелер *
Наталия Орейро

Наталия Мариса Орейро Иглесиас (; , Монтевидео, Уругвай) — уругвайлық актриса және әнші. Басты танымалдылықты оған «Богатые и знаменитые» және «Дикий ангел» сериалдарындағы басты рөлдер әкелді. Өмірбаяны Наталия Мариса Орейро Иглесиас Погхио Боурие 1977-ші жылдың 19-шы мамырында, Уругвай астанасы Монтевидеода дүниеге келген. Анасы Мабель Орейро шаштаразшы болып жұмыс істеді, ал әкесі Карлос Орейро коммерциямен айналысады. Үлкен апайы Адриана киім дүкенінің иесі. Наталия 8 жаста болғанда, актерлік шеберлікті оқып, үйренген. 12 жасында уругвайлық жарнамаларда түсе бастады. 16 жасында Наталия Буэнос-Айреске кастингтерге аттанады. Кастингтер ойдағыдай берекелі болмайды, бірақ бір кастингтен өтіп, «Непокорное сердце» киносында түседі. Бұл кино бойынша әріптесі Пабол Эчарри болады. Осыдан кейін «Нежная Ана» сериалындағы кішігірім рөльді иеленеді. Нағыз танымалдылық пен халық махаббатын Наталияға «Богатые и знаменитые» сериалы әкеледі. Бұл сериалда Наталия басты рөльді сомдайды, ал оның әріптесі Диего Рамос болады. 1998 жылы Наталия аргентиналық TeLeFe арнасында жұмыс істей бастайды. Содан әйгілі продюсер Густаво Яковлевич оған «Аргентинец в Нью-Йорке» киносында басты рөльді сомдауға ұсынады. Наталия келіседі. Ал 1999 жылдың 28 қаңтарында Густаво Яковлевичтің қолдауымен Наталияның алғашқы "Natalia Oreiro" атты дискі жарық көреді. Дисктің Cambio dolor және Me muero de Amor синглдері бүкіл әлемде танымал болады, ал диск алтын диск атанады. Келесі Наталияның өте берекелі әрі танымал образы - католиктердің шіркеуінен келген Милагрос/Чолито. Бұл сериал «Дикий ангел» деп аталды. Бұл жоба Наталияға дүниежүзілік данқ әкелді. Сонымен қатар, ол Израильде "Viva 2000" конкурсын жеңіп алған. 2000 жылы Наталияның екінші Tu Veneno атты альбомы шығады. 29 қантар 2001 жылы Наталия үлкен турнеге шығады. Ол Аргентина, Грекия, Венесуэла, Пуэрто-Рико, Колумбия, Ресей, Чили, Уругвай, АҚШ, Испания, Венргия, Болгария және Польшада концерттер береді. 2001 жылдың қараша айында Наталия музыкант Рикардо Мольоны кездестіреді, ал 2002 жылы жұп некелеседі. Орейро тағы көптеген "Ты-моя жизнь", "В ритме танго", "Только ты" сияқты сәтті жобаларға қатысқан. Дереккөздер Сыртқы сілтемелер * [http://www.nataliaoreiro.com Наталия Орейроның ресми сайты]
Maroon 5

Maroon 5 - Лос-Анжелесте, Калифорнияда құрылған американдық поп-рок тобы. Топ 1995 жылы «Kara’s Flowers» деген атпен пайда болды. Оның құрамына вокалист және серпін-гитарист Левин Адам, клавишник Джесси Кармайкл, бас-гитарист Микки Мэдден және соққыш Дусик Райанының кіреді. Дүниежүзілік табыс "This Love" синглымен 2004 жылы келді. 1997 жылы ең алғашқы «The Fourth World» атты альбомы шықты. Ал 2005 жылы гитарист Джеймс Валентайн келген соң, топ атын Maroon 5-қа ауыстырды. Келесі жылы топтың «Songs about Jane» атты дебюдті альбомы шықты. Осы альбомдағы ең әйгілі өлеңдердің бірі - бұл «Harder to Breathe», «This Love», «She Will Be Loved» және «Sunday Morning». Топ құрамы * Адам Левин&nbsp;— вокал, ритм-гитара (1995&nbsp;— бүгінгі күнге дейін) * Микки Мэдден&nbsp;— бас-гитара (1995&nbsp;— бүгінгі күнге дейін) * Джесси Кармайкл&nbsp;— клавиша, ритм-гитара, бэк-вокал (1995—2012, 2014&nbsp;— бүгінгі күнге дейін) * Джеймс Валентайн&nbsp;— гитара, бэк-вокал (2001&nbsp;— бүгінгі күнге дейін) * Мэтт Флинн&nbsp;— ұрмалы, перкуссия (2006&nbsp;— бүгінгі күнге дейін) * Пи Джей Мортон&nbsp;— клавиша, бэк-вокал (2010—2012 сессиондық музыкант ретінде, 2012&nbsp;— бүгінгі күнге дейін ресми қатысушы) Клиптері * 2003 — Harder to Breathe * 2004 — This Love * 2004 — She Will Be Loved * 2007 — Makes Me Wonder * 2007 — Wake Up Call * 2007 — Won't Go Home Without You * 2008 — If I Never See Your Face Again * 2008 — Goodnight Goodnight * 2010 — Misery * 2010 — Give a Little More * 2010 — Hands All Over * 2011 — Never Gonna Leave This Bed * 2011 — Runaway * 2011 — Moves Like Jagger * 2012 — One More Night * 2013 — Love Somebody * 2014 — Maps * 2014 — Animals *2015 — Sugar Қызықты фактілер * Топтың «Woman» деген әні «Өрмекші адам 2» фильмінің саундтрегі. * 2011 жылы, 22 наурызда Maroon 5 және Coca-Cola «Session 24» музыкалық акция ұйымдастырды. «Is Anybody Out There» әнін 24 сағатта жазып шықты. Бұл өлеңді онлайн режимде құрастыру үшін кез келген адам қатыса алатын. Ән 2011 жылдың 1 сәуірінен бастап қол жетімді болды. * Maroon 5 пен Кристина Агилера (Christina Aguilera) бірге орындаған «Moves Like Jagger» әні Billboard Hot 100 чартында бірден екі номинация жеңіп алған алғашқы ән болды. * 2011 жылы топ Роззи Крайн (Rozzi Crane) бірге «Come Away to the Water» әнін жазып шығарды. Бұл ән «Голодные игры» фильмінің саундтрегінің бірі болатын. Дереккөздер
Сергей Александрович Есенин

{{Жазушы Өмірбаяны Ерте өмірі Сергей Есенин Ресей империясының Рязань губерниясындағы Константиново ауылында шаруалар отбасында туылды. Сергей Есенин 1909 жылы Константинов шаруалар училищесін үздік бітірген соң, шіркеулік-ұстаздар мектебіне оқуға түседі. Бірақ болашақта ұстаздық қызмет атқару оның көңіл хошына тура келмегендіктен, бір жарым жыл өткеннен кейін-ақ шығып кетуге мәжбүр болған. Өзі көптен аңсаған Мәскеу шаһарына жетіп алған бозбала 1993 жылдың 13 қыркүйегінде Шанявский атындағы халықтық университеттің табалдырығын аттайды. Тиісінше, жаңалыққа ынтызар жас талап дәл сол жерден сол кезге дейін іздеп, аңсағанының бәрін табады. Оқу орнындағы бір жылдан астам уақыт бойғы алған білімі оның алдағы өміріне даңғыл жол салып бергендей болды. Атақты ақын Сергей Есенинің бойы 168 см болған. Жеке өмірі Есенин 1913 жылдың күзінде Изряднова Анна Романовна екеуі азаматтық некеге отырады. Олар Сытин баспаханасында ақынның корректор болып жұмыс істеп жүрген кезінде танысады. Ал 1914 жылдың 21 желтоқсанында ұлдары Юрий дүние есігін ашады. Дегенмен, арада көп ұзамай, Есенин жанұясын тастап, баяғы өмір сүру қалпына түседі. Анна Изряднова өз естеліктерінде былай дейді: "Мен оны өлер алдынан аз уақыт бұрын көргем. Қоштасуға келгенін айтты. Ал бұның не үшін керектігін сұрағанымда: "Қашып бара жатырмын, жолға шығамын, өзімді нашар күйде сезініп жүрмін, бәлкім, өлер күнім жақын шығар" - деді. Сәбиімізді көп еркелетпей, оны жіті қадағалауымды сұрады". Сергей Есенин өмірден өткен соң Мәскеудің Хаманов аудандық халықтық сотында Юрийді ақынның ұлы деп тану мәселесі қаралды. 1937 жылдың 13 тамызында Юрий Есенин Сталинді өлтіру операциясына қатысы бар деп танылып, ату жазасына кесілді. Ақын өлімі 1925 ж. 24 желтоқсанда Сергей Есенин Ленинград қаласындағы "Англетер" қонақ үйінде тоқтайды. Ал 3 күннен соң, 27 желтоқсанда кеш түсе, өзі жатқан бөлмесінде ақынның өлі денесі табылады. Бөлмеге кірген адамдардың көздеріне қорқынышты суреттер келеді: Есенин, өлі кейпі, жылыту құбырына сүйеніп жатқан дене, қызыл қанға боялған еден, әр жақта шашылған киімдер, үстел үстінде "До свиданья, друг мой, до свиданья" өлеңі жазылған өлер алды хаты табылады. Өлімінің нақты күні мен уақыты белгісіз. Шамасы 27 желтоқсаннан 28 қараған түні дүние салса керек. Есениннің денесін Мәскеу қаласындағы Ваганьков зиратына жерлеу үшін қайтып алып барады. Жерлеу рәсімі есте қаларлықтай ерекше өтеді. Замандастарының айтуы бойынша, бұлайша орыстың бірде-бір ақыны соңғы сапарға аттанбаған көрінеді. Дереккөздер
Кевин Бэйкон

Кевин Норвуд Бэйкон (; 8 шілде, 1958, Филадельфия, Пенсильвания, АҚШ) – америкалық актер, продюсер, режиссер. «Алтын глобус» жүлдесінің иегері. Өмірбаяны Кевин Бэйкон АҚШ-тағы Пенсильвания штатының Филадельфия қаласында дүние есігін ашады. Он сегіз жасқа толмай, оқуын жалғастыру үшін үйінен кетеді. «Manning Street Actor’s Theatre» театрында жұмыс жасайды. 1987 жылы « Lemon Sky» фильмінде түсіп, Кира Седжвикпен жұмыс жасайды. Кейін екеуі бір отбасы болады. Оливер Стоунның «JFK» (1991) жобасында рөлге ие болады. 12 аса-таяқтарда ойнай біледі. «The Bacon Brothers» дуэтының мүшесі. Режиссёрлік жұмыстары * 2005 — Loverboy * 1996 — Losing Chase Продюсерлік жұмыстары * 2005 — Loverboy * 2004 — Woodsman, The * 1998 — Wild Things Дереккөздер Сыртқы сілтемелер *
Лёсс платосы

Лёсс платосы немесе Шаньси үстірті — Қытайдың шығысындағы үстірт. Хуанхэ өзені мен Солтүстік Қытай жазығы аралығында. Ұзындығы 800 км шамасында, ені 350 км-дей болады. Ең биік жері 3020 м. Шаньси үстірті негізінен гнейс, әктас, тақтатастан түзілген; оның үстін қалыңдығы 50 м лёсс шөгінділері жапқан. Ашық сары түсті топырағына байланысты "Сары жер елі" аталады. Жер бедерінде опырылымдар, дөң және терең аңғарлар кездеседі. Үстірті солтүстіктен оңтүстікке қарай бірнеше терең қазаншұңқырлар, жыралар тілімдейді. Тас көмірге бай. Жазық келген жерінің топырағы құнарлы. Халық жиі қоныстаған. Дереккөздер
Кейли Куоко

Кейли Кристина Куоко-Свитинг (; 1985 жылы 30 қазанда Калифорния штаты, Камарилло қаласында туылды) — америкалық актриса. 2014 жылдың қазаң айында Голливуд даңқы саябағында қаласындағы 2532 нөмерлі жұлдызын алды. Өмірбаян Бірінші рет Кейли Куоко телекамера алдында 8 айында болды. Ол балаларға арналған ойыншықтар жарнамасында түсті. Үш жасынан бастап ол тенниспен айналысып, танымал спортсмен болғысы келді. Алайда, достарымен бірге актерлік шеберлік сабақтарына барды. Алты жасында оны қайтадан теледидарға түсуге шақырды. Бұл жолы Кейли Барби ойыншықтарындағы жарнамада түсті, одан кеиін ол «Энни» жəне «Шатырдағы скрипкашы» пьесаларында ойнады. 2002 жылы оған «8 Simple Rules» комедиялық телехикаяға түсуге ұсынды. 2005 жылы ол «Charmed» атты телехикаясында Билли рөлін алды. 2007 жылдан бастап Кейли Куоко Үлкен Жарылыс Теориясы» атты телехикаясында басты рөлге иеленді. Дереккөздер
Хайден Панеттьер

Хейден Лесли Панеттьер (; 21 тамыз 1989) — америкалық актриса және әнші. Өмірбаяны Хайден Панеттьер 1989 жылы, тамыз айының 21 күні Нью-Йорк штатының Палисейдс қаласында дүниеге келген. Әкесі, Алан Панеттьер - өрт сөндіруші, ал анасы, Лесли Воджел - актриса. Хайленның Джэнсен атты кішкентай бауыры бар. Ол да актер. Сегіз айында Хайденның фотосуреттері жарнама ретінде қолданылады. Ал он бір айында Хайден балаларға арналған ойыншық темір жолдарды теледидардан жарнамалай бастайды. Төрт жасында Хайден алғаш рет «One Life to Live» хикасына түседі, ал алты жасында жаңа «Guiding Light» атты телесериалда ойнайды. Сегізінші сыныптан кейін Хайден бес айға Африкаға «Racing Stripes» киносын түсіруге аттанады. Ал он төрт жасында Кейт Хадсонмен бірге «Raising Helen» киносында Одридың рөлін сомдайды. Содан Хайденның қатысуымен көптеген сериалдар мен кинолар жарық көреді. Мысалы: «Нэшвилл», «Heroes», «Bring It On: All or Nothing», «Fireflies in the Garden». Жеке өмірі 2009-шы жылдан бері боксер Владимир Кличкомен бірге. Жұптың Кайя Евдокия Кличко атты қызы бар. Дереккөздер
Шаң

Шаң - қатты бөлшектердің атмосферадағы жиынтығы. Шаңның пайда болуына қарай табиғи және жасанды, минералдық, органикалық шаруашылық коммуналды-тұрмыстық болып бөлінеді. Түтіннен айырмашылығы - желсіз кезде шаң шөгеді. Адамның денсаулығына диаметрі 2,5 мкм-ден кем ұсақ бөлшектер қауіпті болып саналады. Шаңның қаншалықты зиянды болатыны құрамына байланысты. Шаң бөлшектері неғұрлым ұсақ болса, олар солғұрлым атмосферада және адамның өкпесіне енгенде өкпенің ең терең бөліктерінде ұзақ сақталады. шаңның әсерінен жиі кездесетін аурулар қатарына; пневмокониоз бен бронхит жатады. Дереккөздер Қазақстан ұлттық энциклопедия. 9 том. Алматы, 2007.
Кира Седжвик

Кира Минтерн Седжвик (; 19 тамыз,1965, Нью-Йорк) – америкалық актриса. «The Closer» (2005—2012) телесериалында Бренда Ли Джонсонның рөлімен танымал атанған. Осы рөлі үшін 2007 жылы «Алтын глобус» және 2010 жылы «Эмми» жүлделерін иеленген. Мансап Он алты жасында болғанда Седжвик «Another World» операсында ең бірінші рет сынға түскен. Кейін көптеген сериалдар мен кинофильмдерде алдыңғы қатардағы рөлдерге ие бола бастайды. 1989 жылы Оливер Стоунның «Born on the Fourth of July» фильмінде басты рөлді ойнайды. Онымен қоса, Пол Ньюманмен «Мистер және миссис Бридж» жобасында көрінеді. Седжвик 90 жылдардың басын бөлігін үлкен және жемісті фильмдермен өткізген. 2004 жылы «Cavedweller» фильмінде түсіп, «Independent Spirit» жүлдесінің номинанты болған. Кира «The Closer» сериалында басты рөлді иеленіп, танымал атанған. Жеке өмірі Кира Седжвик 1988 жылдың 4 қыркүйегінен Кевин Бейконның әйелі. Олардың екі баласы бар: Трэвис Седжвик Бэйкон ( 23 маусым,1989) және Соуси Рут Бэйкон (5 наурыз,1992). Дереккөздер
Шанышқақ

Шанышқақ (Pulsatilla) - сарғалдақтар тұқымдасына жататын көп жылдық шөптесін өсімдіктер. Солтүстік жарты шардың қоңыржай, субтропик. және салқын аймақтарында өсетін 35-тен астам түрі бар. Қазақстанда шығыс Қазақстан облысында, Жетісу (Жоңғар), Іле, Күнгей, Теріскей Алатаулары мен Кетпен тауларында 6 түрі өседі. осылардың ішінде жиі кездесетіні - ашық шанышқақ. Ол - тастақ жерде, қарайлы орманда, құрғақ жалғынды жерлерде өсетін дәрілік өсімдік. биіктігі 45 см-дей. Тамыры шашақталған, сабақ түбіндегі жапырақтары сағақты, қауырсын тәрізденіп немесе саусақ салалы тілімделген. Дереккөздер Қазақстан ұлттық энциклопедия. 9 том. Алматы, 2007.
Шаньдун

Шаньдун - Қытайдың шығысындағы түбек. Сары теңізге 350 км сұғына еніп жатыр. Жағалауы жарлы, жақпар тасты; шығанақ қойнаулармен қатты тілімделген. Жағалау өңірінде көптеген аралдар бар. Солтүстік-батыс жағалауы аласа, түйетайлы. жер бедері негізінен төбелі, аласа таулы (Шаньдун тауы, 923 м). Жоталар аралығы мен жағалау өңірінде шағын жазықтар кездеседі. Алтын, графит, тас көмір кен орындары бар. Халық жиі қоныстанған. Бидай, жер жаңғағы, жеміс түрлері өсіріледі. Таулы аудандарда мал шаруашылығы дамыған. Теңізден балық ауланып, тұз өндіріледі. Циндао, Яньтай порттары бар. Дереккөздер Қазақстан ұлттық энциклопедия. 9 том. Алматы, 2007.
Соланж Ноулз

Соланж Пиаже Ноулз (,); 24 маусым 1986, Хьюстон, Техас, АҚШ) — америкалық актриса, модель, әнші және диджей. Өмірбаяны Соланж Пиаже Ноулз 1986 жылдың 24 маусымында, АҚШ-тың Хьюстон қаласында дүниеге келген. Атақты әнші Бейонсе Ноуздың апайы болып табылады. Жастайынан музыка әуез болған. Ноуздың екі альбомы шыққан: * Solo Star (2003) және * Sol-Angel and the Hadley St. Dreams (2008). Оның әкесі менеджер қызметін атқарған. 2006-шы жылы Ноуз «Bring It On: All or Nothing» киносында басты басты рөлдердің бірін сомдайды. Сонымен қатар, Ноуз Никки Джонсон рөлінде «Джонсондар каникулдары» киносында түседі. Бұл киноға ұзақ уақыт саундтрек жаздыртады. Ақырында, "Freedom" атты өлеңсаундтрек ретінде жарық көреді. Кинода түсіп, ән айтып жүрген Ноуз өзін модель ретінде де сынамақшы болды. Жеке өмірі 2004-2007 жылдар аралығында футболист Дэниел Смитпен некелескен еді. 2004 жылы Ноуз ұл табады, оның атын Дэниел Джулз Смит деп қояды. Дереккөздер
Оскар Шиндлер

Оскар Шиндлер - 1908 жылы 28 сəуірде Австро-Венгрия империясында туды. Холокост кезінде 1200 ден астам еврейлерді құтқарған неміс жеке кəсіпкері. Оның тарихы жəне істеген істері 《 Ковчег Шиндлера 》 жəне осы кітап бойынша жасалған фильм көмегімен есімізде мəңгілікке қалады. Өмірбаян Оскар Шиндлер католиктік отбасыда, Ханс Шиндлер жəне Франциски Лузер жан ұясында дүниеге келді. Бір уақыт Шиндлер капиталист өмірімен өмір сүрді, яғни ол ақшаны басты құндылық деп есептеді. Екінші Дүниежүзілік соғыстың басталған жылы ол металлдан жасалған ыдыс-аяқ өндіретін зауыт ашты. Бірақ, біраз уақыт өткеннен кейін оның ойы өзгереді. Ол Краковтағы геттодағы рейдтың куəгері болғаннан кейін ол гитлерлық режимінің барлық жаман жағын көріп, ол еврейлерді қорғайды. Өзінің бухгалтерінің - Ицхак Штерн кеңесі бойынша Оскар Шиндлер жоғары дəрежелі немістерден өзінің зауыттарына еврейлерді сатып алуды көздеді. Бұдан кейін Шиндлер көмегімен құтқарылған еврейлер 《 евреи Шиндлера 》 деп əлемге танымал болды. Орташа есеппен Шиндлер құтқарған адам саны 1200 адам ( 800 еркек, 300 əйел, 100 бала ). Бұл тізім Амон Гëт хатшысымен - Митек Пемпермен жазылған. Соғыс басталғанда Пемперға 19 жас ғана болды жəне ол хатшы мамандығына оқыған. Краковта еврейлік геттоның пайда болуынан кейін ол оның клеркі болды. Соғыстан кейін 1958 жылы Аугсбургқа көшіп, неміс азматтығын алады. 1948 жылы Оскар Шиндлер жəне Эмилия Шиндлер Аргентинаға көшеді. Бірақ, 10 жыл өткеннен кейін ол ФГР қайта келеді. Өзінің өмірінің ақырғы күндерін кедейлікте өткізді.
Татьяна Николаевна Савичева

Татьяна Николаевна Савичева (1930 жылы, 23 қаңтарда, Дворищи, Лядский ауданы, Ленинград облысында туды - 1 шілде 1944 ж., Шатки, Горьков облысы) — Ұлы Отан Соғысында болған Ленинград қаласының блокадасында күнделік жүргізіп, атағы шыққан мектеп оқушысы. Əлемге өзінің Ленинградтағы блокаданың күндерінде жүргізген күнделігімен əйгілі. Таняның отбасысы 1941 жылдың желтоқсанынан 1942 жылдың мамырына дейінгі кезенде қайтыс болды. Оның күнделігінде тоғыз ғана бет бар, оның алтауында оның жақындарының өлімдерінің күні жазылып тұр. Блокаданы бітуіне дейін тек Таняның апайы Нина мен ағасы Михаил тірі қалды. Ағасы мен апайы көмегімен Таня күнделігі сақталынып, ол Ұлы Отан соғысының нышаны болып табылады. Дереккөздер
Нұра (тау, Ұлытау облысы)

Нұра – Арысқұм кұмды алқабының солтүстігіндегі аласа таулы жота. Геологиялық орны Ұлытау облысы Ұлытау ауданының оңтүстігінде, Байқоңыр аулынан оңтүстікке қарай 105-110 км жерде орналасқан. Абсолюттік биіктігі 278 м (Итауыз тауы). Жота оңтүстік-батыстан шығысқа қарай доғаша иіліп 40 км-ге созылып жатыр, орташа ені 8-10 км. Геологиялық құрылымы Солтүстік беткейі біршама тіктеу келген, оңтүстігі көлбеуленіп, Сандықтау тауы аралығындағы Тұрмақансай қонысына ұласады. Жер бедері Жер бедеріне карсттан пайда болған ойықтар мен қуыстар тән. Солтүстігінен Қалмаққырылған және оның саласы - Бозінген өзені ағып өтеді. Жаз айларында құрғап қалады. Өсімдігі Борпылдақ бозғылт сұр, сұрғылт топырақ жамылғысында қуаң далаға тән баялыш, күйреуік, жусан, ебелек, көде, бұйырғын, т.б. шөптесіндер өседі. Дереккөздер
Марси Рилан

Эмми Марси Рилан , туған кездегі аты — Марси Фейт Беренс (; 4 қараша 1980, Провиденс, Солтүстік Каролина, АҚШ) — америкалық актриса. Өмірбаяны Марси Фейт Беренс 1980-ші жылдың 4-ші қарашасында, Провиденс (Солтүстік Каролина, АҚШ) қаласында дүниеге келген. 2009 жылы Ресми түрде өз аты-жөнің Эмми Марси Риланға ауыстырды. Кинодағы алғалқы рөлі- 2005-ші жылы "Дрейк и Джош" сериалында Элли болды. Ерекше танымалдылықты оған "Добейся успеха 3: Всё или ничего" киносындағы Уинни Харпер рөлі әкелді. Жеке өмірі 2007-ші жылы Доном Манимен некелескен. Олардың екі ұлдары бар: Джексон Роберт Мани және Леви Томас Мани. Дереккөздер
Vivaldi

Vivaldi — интернет-браузер, бұрынғы Opera браузерінің негізін салушы Джон фон Течнердің өнімі. Айта кетсек, 2005 жылы Течнер Opera 8 нұсқасын төрт күннің ішінде миллионнан аса адам қондырып алатын болса, Норвегиядан АҚШ-қа дейін жүзіп баруға уәде берген болатын. Фон Течнер өз уәдесінде тұруына тура келді. Дегенмен, мұның бәрі сәтсіз аяқталды. Джон Opera-дан кеткеннен кейін Vivaldi компаниясының негізін қалайды. Қазіргі кезде Vivaldi браузері Windows, Mac және Linux операциялық жүйелеріне бейімделуде. Егер сіз бұрынғы Opera платформасының қолданушысы болсаңыз, сізге белгілі Speed Dial («Экспресс-панель») интерфейсі қайта пайдалануға беріледі. The Next Web ғаламтор ресурсының хабарлауынша, жылдам ақпаратқа қол жеткізу үшін браузердің бірнеше батырмасы бір орталыққа топтастырылған. Одан бөлек, жаңа браузер арқылы өзіңіз кірген сайтқа қалауыңызша белгі қалдырып кете аласыз. Сондай-ақ, Vivaldi ұсынатын электронды пернетақта OS X браузеріндегі Spotlight сынды функцияларына ие болған. Сыртқы сілтемелер * http://www.opera.com
Франсия Райса Альмендарес

{{Ambox }} Франсия Райса Альмендарес (; 26 шілде 1988, Лос-Анджелес, Калифорния) — америкалық актриса. Өмірбаяны Франсия Райса Альмендарес 1988 жылдың шілде айының 24 жұлдызында Лос-Анжелес қаласында дүниеге келеді. Алғаш рет 2004 жылы Ромео Милллердің «My Girlfriend» виедобаянында түседі. 2006-шы жылы Франсия "Добейся успеха 3: Всё или ничего" киносында басты рөлдердің бірін орындайды. Айырықша танымалдылықты «Тайная жизнь американского подростка» (2008—2012) телесериалындағы Эдриенн Ли рөлі әкелді. Осы сомдаған рөлі үшін Франсияны «ALMA» (2009, 2011), «Teen Choice Awards» (2012) және «Imagen Awards» (2012) премияларына номинант ретінде ұсынылады. 2008-ші жылы Франсияның қатысуымен «Золотой лёд 3:В погоне за мечтой» ,ал 2010-шы жылы «Золотой лёд 4:Огонь и лёд» кинолары жарық көреді[ Дереккөздер
Шармай

Маринка немесе Шармай - тұқы тұқымдасына жататын балық туысы. Биологиялық сипаттамасы Денесі ұсақ қабыршықпен қапталған, тұрқы 20 см-ден 1 м-ге дейін, салмағы 2-12 кг. Басы жасыл сары, арқасы қара көк, бауыры сары түсті. Аузының екі жағында екі жұп мұрты, жұтқыншағында үш қатар тістері болады. Жыныстық жағынан 3-4 жылда жетіледі. Уылдырығын сәуір-майда судың температурасы 15-18С жеткенде 1-2 м тереңдікте, құмайтты жерге салады. Шикі уылыдырығы жеуге жарамсыз. Іле Маринкасы - балықпен, кәдімгі Маринка - омыртқасыздармен, Балқаш Маринкасы - шөппен қоректенеді. Балқашта ауланатын Маринканың кәсіптік маңызы бар. Таралуы Маринка Орталық және Орта Азия, Қазақстанда тұщы суларда таралған. Сырдария, Амудария, Шу, Іле, Ақсу, Қаратал өзендерінде, Балқашта , Алакөлде кездеседі. Дереккөздер
Қолшатыр

Қолшатыр — жаңбырдан және күн сәулесінен қорғану үшін пайдаланылатын бұйым. Қолшатырдың Отаны Қытай мен Египет екенін, алғашында бұл мекендерде қолшатыр – ақсүйектер мен патшалардың желпуіші ретінде қолданылған. Қолшатырдың түрлері • Классикалық немесе дәстүрлі қолшатыр көбіне жаңбырдан толық қорғайды. Оның сабы ағаштан, пластмассадан жасалады • Автоматты қолшатырдың ашып-жабатын тетігі болады. Ол жиналған кезде шап-шағын бола қалып, сөмкеге сыйып кетеді. • Компактілі қолшатыр өткінші, сылбыр жаңбырға ұстауға арналған. Ол сізді жаңбыр құйғанда қорғай алмай, сынып кетеді. Классикалық қолшатырдан көлемінің кішілігімен ажыратылады. Тағы қараңыз * Атмосфералық жауын-шашын
Мария Да Фонте соғысы

Мария Да Фонте соғысы - Португалиядағы халық көтерілісі (1946-47). Көтеріліске қатысушылардың дені шаруалар еді. Оған бірінші министр А.Б.Кабралдың қалыптасқан діни дәстүрлерді аяқ асты еткен шаралары түрткі болды. Көтерілісшілер помещиктердің жерлерін басып алды, революция басшы орган хунтаны құрды. Көтеріліс басшысы Мария Да Фонте болды. Құдретті халық қозғалысы Кабралды отставкаға кетуге мәжбүр етті. Дереккөздер
Мария Терезия

Мария Терезия (Maria Theresia) (13.05.1717, Вена, - 29.11.1780, Вена) - 1740 жылдан Австрия эрцгерцогы. Әкесі император Карл VI өлгеннен кейін Прагматикалық санкция негізінде габсбург монархиясы жерлерін мұраға алды. Дегенмен Еуропа мемлекеттері Австрия мұрагерлігі жолындағы соғыстан (1740-48) кейін ғана Мария Терезияның тұсында Австрия жеріндегі абсолютизм дами түсті. Ол мемлекетті орталықтандыруға бағытталған реформаларды жүзеге асырды, протекционизм саясатын жүргізіп, өнеркәсіп пен сауданы дамытуға ден қойды. Жетіжылдық соғыс барысында (1756-63) Мария Терезияның Силезияны қайтарып алмақ болған әрекеті сәтсіз аяқталды. Дереккөздер
Bushmaster BA50

Bushmaster компаниясы 2013 жылы Лас-Вегаста өткен SHOT Show көрмесінде Bushmaster BA50 атты мерген винтовкасын таныстырды. Бірақ, аталған мылтық 2007 жылдың 20 тамызынан бастап шығарыла бастаған. Оған дейін бұл мылтықтың қарапайым түрі өндіріліп келген. Винтовка желді үш тежегішпен жұмыс істейді. Ол аңшылық мылтықпен салыстырғанда, 0.243 Win (6,2×52 мм) оқ-дәрімен ерекше. Bushmaster BA50 мылтығына жалпы сипаттама Калибр — 50 BMG; Оқ қорабының көлемі – 10 оқ; Жалпы ұзындығы – 1473,2 мм (147,32 см); Ұңғысының ұзындығы – 762 мм; Оқпанның сызығы – 381 мм; Оқ қорабынсыз таза салмағы – 13,6 кг; Винтовканың болаттан жасалған ашылмалы-жабылмалы тіреуші бар, ол мылтықты арнайы биіктікке көтеріп, мергенге ыңғайлылық тудырады. Және де тіреуіш белгілі бір формалармен тесілген түтік тәрізді.
Марица өзені

{{Ambox }} Марица өзені - Балқан түбегіндегі өзен. Алабының көпшілік бөлігі Болгария жерінде. Төменгі ағысы Грекия мен Түркия аралығындағы шекара қызметін атқарады. Ұзындығы 525 км, алабының ауданы 54 мың км 2 . Рила тауынан басталады, Фракия жазығы және Шығыс Родоп сілемін кесіп өтіп, Эгей теңізіне сазды атырау жасай құяды. Жаңбыр суымен қоректенеді, жазда деңгейі күр түседі. СЭС-ке және жер суландыруға пайдаланылады. Эдирне қаласынан төмен кеме жүзеді. Марица алабында Шығыс-Мариуа қоңыр көмір бассейні орналасқан. Марица жағалауында Пазарджик, Пловдив, Димитровград (Болгария), Эдирне (Түркия) қалалары бар. Дереккөздер
Адриано Челентано

Адриано Челентано - 1938 жылы 6 қаңтарда Милан, Италияда туған итальяндық актер, музыкант, эстрадалық əнші, кинорежиссер, композитор жəне тележүргузіші. Италияда өзінің сахнада қозғалып жүру əдетіне байланысты Molleggiato атанды. Челентано Италия музыкасының тарихинда ең табысты жəне танымал əнші. Ол өзінің карьерасында қырық бір альбом шығарып, қырықтан астам кинофильмдерде түсті. Мысалы, «Укрощение строптивого» (1980), «Блеф» (1976), «Безумно влюбленный» (1981), «Бинго-Бонго» (1982). Адриано Челентано «Давид ди Донателло» премиясын екі рет, «Блеф» жəне «Бархатные ручки» фильмдері үшін алды. 1989 жылы Милан қаласының «Ambrogino d'oro» премиясын алды. Адриано Челентано атымен 6697 номерлі, 1987 жылы ашылған астероид аталған. Қазіргі кезде ол өзінің əйелімен бірге Лекко провинциясы, Гальбьяттағы вилласында тұрады. Галерея Дереккөздер
Акшай Кумар

{{Ambox }} Акшай Кумар — үнді киноактеры, продюсер. Шын есімі Раджив Хари Ом Бхатия. Өмірбаяны Раджив Хари Ом Бхатия 1967 жылдың 9 қыркүйегінде Амритсарда (Пенджаб) қарапайым пенджаптар отбасында дүниеге келген. Ол Don Bosco School мектебінде оқып, білімін Khalsa College колледжінде жалғастырған, ол сол жерде спортқа қызыққан. Бір кездері Кумар Мумбайда төбелес өнері бойынша дәріс берген. Оның бір студенті фотограф болған және ол Кумарға модельдік мансаппен айналысуға кеңес береді. Жарнамалық фототүсірілімдерде жүріп, Акшай Кумар өз портфолиосын жасауға қол жеткізеді, ол суреттерін кинопродюсерлердің кеңселеріне жіберіп отырған. 2011 жылдың 14 қаңтарында Твинкл Кханнға үйленген. Олардың 2002 жылы 15 қыркүйекте дүниеге келген Аарав атты ұлдары және 2012 жылы 25 қыркүйекте дүниеге келеген Нитара Кханна Бхатия атты қыздары бар. Сыртқы сілтемелер * * [http://khiladikumar.ru/ Акшай Кумар] * [https://www.facebook.com/akshaykumarofficial// facebook.com -дағы аккаунты] * [https://twitter.com/akshaykumar// Акшай Кумардың Твиттері] * [http://www.youtube.com/akshaykumar// youtube.com Акшай Кумар]
Бертіс би Шаншарұлы

Бертіс Шаншарұлы (Бердібек) (1633–1707) — би. Орта жүз Арғын тайпасының Қаракесек (Болатқожа) руынан шыққан. Әкесі Шаншар Бұлбұлұлы Есім хан мен Тұрсын ханның қақтығысы тұсында Есім жағында болып, айрықша көзге түскен. Шаншарұлы Бертіс 17 ғасырда жоңғар-қазақ соғысының майдандарында ерлік пен тапқырлық көрсеткен. Ташкентті, Балқаш өңірі мен Қарқаралыны жоңғар басқышыларынан азат ету шайқасында қатысқан. Жәңгір хан мен Тәуке ханның кеңесшісі болған. Ескіден жеткен аңыз әңгімелерде Шаншарұлы Бертіс биліктен тайған ханның орнына әмір болып, Ташкент өңірін басқарғандықтан "Қарқаралы хан Бертіс" аталыпты дейді. Шаншарұлы Бертіс сонымен қатар майталман шешен, дарынды ақын, өнерлі күйші болған. Еспенбет, Бектемір, Мөшеке, Қазанғап, Қантай, Тонтай тәрізді би-шешендердің, атақты күйші Тәттімбет пен Абайдын анасы Ұлжанның үлкен атасы. Балқаш қаласы жағасында шығанақ, т.ж. солтүстікте бұлақ Шаншарұлы Бертістің есімімен аталады. Ұрпағы Тәттімбет "Бертіс" атты күй шығарған. Шаншарұлы Бертіс Түркістан қаласындағы Қожа Ахмет Иасауи кесенесіне жерленген. Дереккөздер
Лина Хиди

Лина Хиди- 1973 жылы 3 қазанда Гамильтонда дүниеге келді. Өзінің «Книга джунглей», «Онегин», «Братья Гримм», «300 спартанцев», «Красный Барон» и «Судья Дредд 3D» фильмдерінднгі рөлдерімен жəне «Терминатор: Битва за будущее» телесериалында Сара Коннор рөлімен, 《 Игра Престолов 》 телесериалында Серсея Ланнистер рөлдерімен əйгілі. 《 Игра Престолов 》 телесериалындағы рөлін жақсы ойнағаны үшін ол 《Эмми 2014》 премиясына номинацияланды. Лина Хиди ешқашан əртіс боламын деп ойланан жоқ, ол шаштараз болу арманы болды. Оның он жеті жасында кастинг бойынша агент Линаны көріп 《У воды》 фильмінде рөл ұсынды, Лина кастингті өтіп, сол рөлді алды. Ол өзінің бос уақытында бокспен айналысуды жақсы көреді. 2007 жылы ол Питер Пол Лоугренмен үйлену тойын жасайды. 2010 жылы олардың кішкентай ұлы туады. Алайда, олар 2012 жылы ажырасты.
Нысан мұнай-газ конденсат кен орны

Нысан мұнай-газ конденсат кен орны, Батыс Елемес — Каспий маңы ойпатының оңтүстік-шығысында, Маңғыстау облысы, Бейнеу ауданы, Боранкөл ауылынан оңтүстік-шығысқа қарай 40 км жерде орналасқан. Кен 1987 жылы ашылған. Геологиялық құрылымы Төменгі бор мен жоғарғы юраның мұнайлы көтерілімі ендікке жуық бағдарланған брахиантиклиналь. Жоғарғы жіне ортаңғы юра шөгінділердін өнімділігі анықталған, осылардың қатқабатындағы 9 номенклатуралық қабаттың алтауында мұнай мен газдың иірімдері бар. Жатыс сипаты Коллекторлары терригендік, кеуекті. Мұнайлы иірімдерде жалпы тиімді қалыңдықтар 1-35 м-ге, мұнайға қаныққан қалыңдығы 1-20,2 м-ге дейін өзгеріп отырады. Иірімдердің биіктігі 1,6- 32,5 м-ге дейін ауытқиды. Юра иірімдерінің бастапқы қабаттың қысымы 24,6-27,9 МПа, температура 83 ° С-қа жетеді. Қабаттар мен блоктар бойынша мұнай шығымдары 19,2-140,9 м 3 /тәулікке, кейде 216 м 3 /тәулікке, газдікі 24-26,9 м 3 /тәулікке дейін өзгереді. Мұнай құрамы Келловей иірімінің мұнайы ауыр, тығыздығы 884 кг/м 3 , аз күкіртті, аз парафинді. Орта юра мұнайының тығыздығы жеңілден (845-855 кг/м 3 ) ауырға дейін (877-907 кг/м 3 ) ауытқиды, аз күкіртті, аз парафинді, шайырлы (6,3-12,4%). Келловей иірімінің конденсатының тығыздығы 740- 760 кг/м 3 , ондағы күкірт мөлшері 0,15%, 0,1-0,7% асфальтты шайырлы заттар, парафині аз. 7 мм штуцерде шығымы 44 м 3 /тәулік, газдағы мөлшері 10 м 3 /м 3 . Мұнайда еріген газ құрамында 55-85% метан, 5,4-14% этан, 1,9-7% пропан, 1,3-5,2% бутан, 2,6%-ға дейін метанның жоғары гомологтары болады. Газ құрамы Газ құрамында азот (1,75%), болмашы мөлшерде көмір қышқыл газы] бар. Бір қабаттағы еркін газда 81% метан, 9% ауыр көмірсутектері, басқа бір қабатта метанның мөлшері 45,97%, ал ауыр көмірсутектерге 50%-ға дейін үлес тиеді. Қабат сулары хлор-кальций типті тұздық. Иірімдердің режимі мұнайда еріген газдың білінуімен серпімді суарынды. Кен пайдалануға 1996 жылы берілген. Дереккөздер